สติลเทินชีส

สติลเทิน () เป็นเนยแข็งอังกฤษที่มีการผลิตในสองรูปแบบ คือ บลูสติลเทิน (Blue Stilton) ซึ่งมีการเติมรา Penicillium roqueforti เพื่อให้เกิดรสและกลิ่นเฉพาะตัว, และ ไวท์สติลเทิน (White Stilton) ซึ่งไม่มีการเติมราชนิดดังกล่าว ทั้งบลูและไวท์ได้รับสถานะ protected designation of origin (PDO) โดยสหภาพยุโรป ซึ่งระบุว่าสติลเทินนั้นสามารถผลิตได้ในเคาน์ทีต่าง ๆ ในอังกฤษ 3 แห่ง คือ ดาร์บิเชอร์, เลสเตอร์เชอร์ และ นอตทิงแฮมเชอร์ เท่านั้น ดังนั้นชีสที่ผลิตในหมู่บ้านสติลเทิน (ที่มาของชื่อชีสชนิดนี้) กลับไม่สามารถวางขายโดยใช้ชื่อสติลเทินได้ เพราะหมู่บ้านสติลเทินตั้งอยู่ในเคาน์ทีเคมบริดจ์เชอร์

ลักษณะ
บลูสติลเทิน ("Blue Stilton") ต้องมีคุณสมบัติดังนี้
ผลิตจากเคาน์ทีในสามแห่งนี้ คือ ดาร์บิเชอร์, เลสเตอร์เชอร์, นอตทิงแฮมเชอร์ โดยใช้นมท้องถิ่นที่พาสเจอไรส์แล้ว อย่างไรก็ตามในช่วงที่มีอุปสงค์ในการซื้อสูง อาจใ้ช้นมจากส่วนอื่น ๆ ของอังกฤษและเวลส์
มีทรงเป็นกระบอกแบบดั้งเดิม
มีเปลือกหรือขอบที่เกิดขึ้นเอง
ไม่ผ่านการบีบอัด (unpressed)
มีลายเส้นสีน้ำเงินกระจายออกจากตรงกลาง
มีโปร์ไฟล์รสชาติทั่วไปของสติลเทิน ("taste profile typical of Stilton")
ประกอบด้วยไขมันนม 48% เป็นอย่างน้อยในสถานะแห้ง

สติลเทินทั่วไปแล้วมีปริมาณไขมันประมาณ 35% และมีปริาณโปรตีนประมาณ 23%

อ้างอิง

บลูชีส
เนยแข็งอังกฤษ